南吕・金字经偕叶云中山行
作者：张可久
朝代：元

paragraphs: 万里封侯贵，一场春梦中，破帽青鞋策短筇。
逢，南山采药翁。
桃花洞，白云千万重。
访吾丘道士细草眠白兔，小花啼翠禽，且听松风坐绿阴。
寻，洞天深又深。
游仙枕，顿消名利心。
青霞洞赵肃斋索赋酒后诗情放，水边归路差，何处青霞仙子家？沙，翠苔横古槎。
竹阴下，小鱼争柳花。
寿彦远卢使君胜境藏仙洞，浩歌来醉乡，菡萏花开十里塘。
香，户家白玉堂。
仙人仗，凤头萱草黄。
湖上寒食火冷尝仙饭，酒香撒鬼钱，细雨家家杨柳烟。
园，断桥西堍边。
秋千倦，玉人争画船。
环绿亭上水冷溪鱼贵，酒香霜蟹肥，环绿亭深掩翠微。
梅，落花浮玉杯。
山翁醉，笑随明月归。
开玄道院翠崦仙云暗，素琴冰涧长，画永人闲白玉堂。
尝，煮茶春水香。
玄泉上，鹤飞松露凉。
佛会万寿月面拂，十方云会僧。
宝殿香风秋树鸣。
青，莲花池上生。
灵上顶，半空玉磬声。
王国用胡琴雨漱窗前竹，涧流冰上泉，一线清风动二弦。
联，小山秋水篇。
昭君怨，塞云黄暮天。
题扇玉手银筝柱，翠涛金屈卮，正是鱼肥蟹健时。
诗，醉题秋扇儿。
黄华字，乱风摇柳丝。
次韵出岫白云笑，入山明月愁，两字功名四十秋。
羞，死封不义侯。
村学究，且读书青海头。
情云雨山头暗，女牛天上期，宝鼎香寒玉漏迟。
推，角门花影移。
鸳鸯会，莫教明月知。